
REPUBLIKA HRVATSKA
OPĆINSKI KAZNENI SUD U ZAGREBU
ODJEL ZA MLADEŽ
Zagreb, Ilica - Selska, Ilica 207
Poslovni broj: Kvm-190/2026-8
Kzd2023
U  I M E  R E P U B L I K E  H R V A T S K E
P R E S U D A
Općinski kazneni sud u Zagrebu, Odjel za mladež, u vijeću sastavljenom od sutkinje Tee Majsan kao predsjednice vijeća, te sudaca Renate Miličević i Ivane Milički kao članova vijeća, uz sudjelovanje sudskog savjetnika Marka Ivande kao zapisničara, u kaznenom predmetu protiv osuđenika D. D., OIB, zbog dva kaznena djela iz članka 172. stavka 2. Kaznenog zakona („Narodne novine“ broj 125/11., 144/12., 56/15., 61/15., 101/17., 118/18., 126/19. i 84/21. i 114/22.; dalje: KZ), odlučujući o prijedlogu za opoziv uvjetne osude Kuo-DO-/2026 od 13. ožujka 2026., u sjednici vijeća održanoj 17. lipnja 2026.
p r e s u d i o  j e
I	Na temelju članka 564. stavka 4. Zakona o kaznenom postupku („Narodne novine“ broj: 152/08., 76/09., 80/11., 91/12. – odluka Ustavnog suda, 143/12., 56/13., 145/13., 152/14., 70/17., 126/19., 130/20., 80/22., 36/24., 72/25. i 13/26.; dalje: ZKP) opoziva se uvjetna osuda
osuđenom D. D.OIB, , s prebivalištem u Zagrebu, , državljanin Republike Hrvatske
izrečena presudom ovog suda broj Kzd-2023-2 od 11. listopada 2023., pravomoćna 23. prosinca 2023., na način da će se kazna zatvora u trajanju od 11 (jedanaest) mjeseci izvršiti.
Obrazloženje
1.	Presudom ovog suda poslovni broj Kzd-2023-2 od 11. listopada 2023., pravomoćna 23. prosinca 2023., osuđeniku D. D. zbog dva kaznena djela iz članka 172. stavka 2. KZ izrečena je jedinstvena kazna zatvora u trajanju od 11 mjeseci te je primijenjena uvjetna osuda s vremenom provjeravanja od pet godina. Na temelju članka 62. stavka 2. točke 10. KZ osuđeniku je izrečena posebna obveza ispunjavanja uzdržavanja na način da mu je naloženo da u roku od jedne godine i šest mjeseci po pravomoćnosti presude ispuni dospjelu obvezu uzdržavanja u iznosu od 6.961,31 eura za maloljetnog te 15.502,02 eura za maloljetnog na ime dospjelih a neplaćenih iznosa uzdržavanja.
2.	Povodom prijedloga za opoziv uvjetne osude Općinskog kaznenog državnog odvjetništva u Zagrebu Kuo-DO-2026 od 13. ožujka 2026. pokrenut je postupak opoziva uvjetne osude na temelju članka 564. stavka 3. ZKP. U prijedlogu je navedeno kako iz izviješća „Probacijskog ureda od 12. kolovoza 2025. proizlazi da osuđenik u zadanom roku nije ispunio posebnu obvezu.
3.	Tijekom postupka za opoziv uvjetne osude izvršen je uvid u spis predmeta ovog suda Kzd-2023 i pročitana je presuda, zatim pročitani su prijedlog za opoziv uvjetne osude, izvješća Probacijskog ureda iskaz osuđenika i zakonske zastupnice oštećenika te dostavljena dokumentacija.
4.	Na temelju članka 564. stavka 3. ZKP 16. lipnja 2026. održana je sjednica izvanraspravnog vijeća u odsutnosti uredno pozvanih zamjenika Općinskog kaznenog državnog odvjetništva u Zagrebu, djelatnika Probacijskog ureda a u prisutnosti osuđenika, branitelja, odvjetnika Ivice Vege, zakonske zastupnice oštećenika te opunomoćenice oštećenika, odvjetnice Une Zečević Šeparović.
5.	Na održanom ročištu osuđenik je naveo da je 23. lipnja 2025. imao prometnu nesreću i da se od tada nalazi na bolovanju, a nakon toga imao je pet operacija. Naveo je da je probacijskoj službenici dostavio dokumentaciju i potvrde o uplatama za djecu, a iznose je uplaćivao putem Naveo je da nema ništa od imovine. Također je naveo da ne zna točno iznos koji je platio, a djeci je novac davao u gotovini, sigurno više od 3.000,00 eura. Naveo je da je zadnju uplatu izvršio u svibnju u iznosu od 200,00 eura, a koliko je dužan plaćati po presudi ne zna i ne zna mora li plaćati i za starije dijete. Osuđenik je naveo u odnosu na navode zakonske zastupnice oštećenika da je sinu u gotovini platio iznos od 1.150,00 eura za to što mu je pomagao s poslom. Branitelj osuđenika naveo je da je tek dan ranije dobio punomoć, međutim da iz dosadašnjih saznanja smatra da nema mjesta opozivu uvjetne osude zbog objektivnih okolnosti zbog čemu u spisu prileže dokumentacija i to prometne nesreće te u zadnjih godinu dana cjelokupna primanja okrivljenika iznosila su oko 2.600,00 eura.
5.1.	Na održanom ročištu zakonska zastupnica oštećenika navela je da po predmetnoj presudi na ime alimentacije optuženik ništa nije platio. Navela je da su izvršene neke uplate na njezin Rračun, ukupno 3.190,00 eura, od svibnja 2024. do svibnja 2026. s naznakom i da joj je poznato da je djeci, posebice mlađem sinu, davao na ruke nekoliko puta godišnje po 20,00 eura. Također je navela da je stariji sin pomagao optuženiku u kućici prije tri godine za što mu je on davao novac, ali da ne zna o kojem iznosu se radilo. Na poseban upit branitelja navela je da su uplate na bile za izlaske djeci, za džeparac, jer se niti u jednoj uplati nije radilo u iznosu većem od 100,00 eura, s time da je jedna uplata u iznosu od 550,00 eura i jedne od 350,00 eura. Na poseban upit opunomoćenice oštećenika navela je da joj je stariji sin ispričao da mu je osuđenik ponudio da mu kupi motor, a i da će mu dati da vozi njegov, kao i da zna da osuđenik vozi motor te pretpostavlja da su oba vozila uzeta na leasing firme. Navela je da osuđenik aktualno ne plaća određeno uzdržavanje u iznosu od 200,00 eura za svako dijete.
6.	Uoči održavanja ročišta, 14. lipnja 2026., osuđenik je ovom sudu dostavio svoju medicinsku dokumentaciju i platne liste. Na samom ročištu, 16. lipnja 2026., optuženik je također dostavio svoju medicinsku dokumentaciju i platne liste, ali i potvrde o uplatama.
[bookmark: Tekst1]7.	Nakon čitanja spisa predmeta vijeće je odlučilo opozvati uvjetnu osudu      zrečenu presudom ovog suda broj Kzd2023-2 od 11. listopada 2023., pravomoćna 23. prosinca 2023., na način da će kazna zatvora u trajanju od 11 mjeseci izvršiti.
8.	Naime, odredbom članka 564. stavka 4. ZKP propisano je da će sud, ako utvrdi da osuđenik nije udovoljio obvezi koja mu je bila određena presudom, donijeti presudu kojom će opozvati uvjetnu osudu i odrediti izvršenje izrečene kazne, ili odrediti novi rok za udovoljenje obvezi, ili tu obvezu zamijeniti drugom, ili osuđenika osloboditi obveze te je nadalje propisano da će, ako ustanovi da nema osnove za donošenje koje od tih odluka, rješenjem obustaviti postupak za opoziv uvjetne osude.
9.	Iz izvješća probacijske službe od 12. kolovoza 2025. koje prileže spisu proizlazi kako je osuđenik 18. travnja 2024. pristupio u probacijski ured na inicijalni razgovor te da je 15. svibnja 2024. potpisao pojedinačni program postupanja. Nakon toga dostavio je dokaze o uplati iznosa od 350,00 eura na ime sina i iznosa od 550,00 eura na ime zakonske zastupnice oštećenika Nakon toga optuženik više nije dolazio u probacijski ured, ali telefonski je bio dostupan povremeno. Također, 19. svibnja 2026. probacijska služba dostavila je ovom sudu medicinsku dokumentaciju za osuđenika te potvrde o uplatama.
10.	Razmatrajući sve navedeno, vijeće je zaključilo da osuđenik svojom krivnjom nije izvršio posebnu obvezu koja mu je određena citiranom pravomoćnom presudom, odnosno da nije platio dospjele a neplaćene iznose uzdržavanja, u cijelosti ili barem u većem dijelu.
10.1.	Iako iz medicinske dokumentacije proizlazi da je isti 23. lipnja 2025. doživio prometnu nesreću u kojoj je na njega naletio automobil dok je vozio bicikl, da je uslijed toga bio više puta operiran i hospitaliziran te da su mu zbog bolovanja primanja bila niska, vijeće ističe da se navedena prometna nesreća dogodila na dan isteka roka koji je osuđeniku bio određen za ispunjenje posebne obveze i da je osuđenik na bolovanju od proteka roka za ispunjenje posebne obveze, tj. optuženik je imao jednu godinu i šest mjeseci prije prometne nesreće i bolovanja da ispuni svoju posebnu obvezu, a koju prema dostavljenoj dokumentaciji nije ispunio u cijelosti niti u većem dijelu.
10.2.	Nadalje, iz dostavljenih potvrda o uplatama na račun proizlazi da je osuđenik istome uplatio iznos od 2.990,00 eura od dugovanih 6.961,31. Osim navedenog iznosa, prema navodima zakonske zastupnice oštećenika i iz dostavljenih potvrda o uplati proizlazi da je osuđenik na račun zakonske zastupnice za korist uplatio iznos od 3.190,00 eura od dugovanih 15.502,02. Dakle, osuđenik je platio ukupno 6.180,00 eura od naloženih mu 22.463,33 eura, tj. ni pola od dugovanog iznosa.
10.3.	Povezujući navedeno s rokom za opoziv uvjetne osude zbog neizvršenja posebne obveze koji ističe 23. lipnja 2026., vijeće nije našlo opravdanih razloga da osuđeniku odredi novi rok za udovoljenje posebnoj obvezi ili da posebnu obvezu zamijeni drugima ili da osuđenika oslobodi posebne obveze. Slijedom navedenog, vijeće je odlučilo osuđeniku opozvati uvjetnu osudu i odrediti izvršenje kazne zatvora u trajanju 11 mjeseci.
12.	Uvjetna osuda kao modifikacija kazne zatvora prvenstveno je usmjerena na specijalnu prevenciju te se primjenjuje kada sud ocijeni da počinitelj i bez izvršenja zatvorske kazne koja mu je izrečena neće ubuduće činiti kaznena djela te da će svoje ponašanje uskladiti s općeprihvaćenim društvenim normama, kao i da će ispuniti određene mu posebne obveze. Međutim, u konkretnoj situaciji očito je da se daljnjim odgađanjem izvršenja izrečene zatvorske kazne na osuđenika ne može više utjecati tako da se ostvari svrha kažnjavanja iz članka 41. KZ, budući da on u razdoblju od dvije godine i šest mjeseci od pravomoćnosti presude nije ispunio posebnu obvezu koja mu je određena u cijelosti ni u većem dijelu, zbog čega je vijeće osuđeniku odlučilo opozvati uvjetnu osudu.
13.	Slijedom svega navedenog, na temelju članka 564. stavka 4. ZKP, vijeće je odlučilo kao u izreci.
Zagreb, 17. lipnja 2026.
Predsjednica vijeća
Tea Majsan









UPUTA O PRAVU NA ŽALBU:
Protiv ove presude ovlaštene osobe imaju pravo žalbe u roku od 15 (petnaest) dana po pismenom primitku presude. O žalbi odlučuje Županijski sud, a žalba se podnosi ovom sudu u dovoljnom broju primjeraka za sud i protivnu stranu.
DNA:
1. OKDO Zagreb na broj Kuo-DO-/2026
2. osuđenik D. D.Zagreb, 
3. branitelj osuđenika, odvjetnik Ivica Vego, e komunikacija
4. zz oštećenika, Zagreb, 
5. opunomoćenica oštećenika, odvjetnica Una Zečević Šeparović, e komunikacija
6. Probacijski ured– nakon pravomoćnosti
7. u spis

